_:n081b3540d8344db59f026357c785360fxb0
<http://schema.org/articleBody>
"لڤین:\r\n\r\nشانەی ڕاگەیاندنی ئەمنی عێراق، لەبارەی موشەک بارانکردنەکەی شەوی ڕابردووی ناوچەی سەوزی بەغدا ڕاگەیەندراوێکی بڵاوکردەوە.\r\n\r\nشانەکە لە راگەیەندراوێکدا ئاماژەی بەوە کردووە، گروپێکی دەرچوو لە یاسا هەستان بە ئامانجگرتنی ناوچەی سەوز بە سێ موشەکی جۆری کاتیۆشا، کە یەکێک لە موشەکەکان لەنزیک بارەگای دەزگای ئاسایشی نیشتیمانیی و دووەمیان لە گۆڕەپانی ئاهەنگەکان و سێهەمیشیان لە ناوچەیەکی نیشتەجێبوون، کەوتوونەتە خوارەوە.\r\n\r\nلە راگەیەندراوەکەی شانەی ڕاگەیاندنی ئەمنی عێراق، ئەوەشخراوەتەڕوو کە لایەنە ئەمنییەکانی عێراق بەهێزەوە رووبەرووی ئەم جۆرە هێرشانە دەبنەوە و بکەرانی ڕووبەرووی یاسا دەکرێنەوە.\r\n\r\nلە راگەیەندراوێکەدا ڕوونیشیکردوەتەوە کە هێرشەکە کاتژمێر دووی سەرلەبەیانی ئەمڕۆ بووە و جگە لە زیانی ماددی بەر باڵەخانە و ئۆتۆمبێلی هاوڵاتییەک، هیچ زیانێکی گیانی بەهۆی هێرشەکەوە نەکەوتووەتەوە.\r\n\r\nهەر لەبارەی هێرشەکەی شەوی رابردووی سەر ناوچەی سەوز، وەزارەتی بەرگری ئەمریکا لە راگەیەندراوێکدا ئەوەی خستەڕوو کە \"ئاگادری هێرشەکەی سەر ناوچەی سەوزین، نیگەرانی کردووین و تائێستاش هیچ وردەکارییەکی هێرشەکەمان لەبەردەست نییە\"."
<https://lvinpress.com/17746/>